## A tanulók tanulmányi munkájának értékelése

Az értékelés alapelvei:

* egységes, következetes és kiszámítható legyen;
* tárja fel a hibák okait, támaszkodjon a pozitívumokra;
* **SNI tanulók értékelésénél a szakvéleményben megfogalmazott méltányosságok figyelembevételével történjen.**

Az ellenőrzés, értékelés formái és súlyozásuk a KRÉTA rendszerben:

|  |  |
| --- | --- |
| * írásbeli témazáró dolgozat | 150% |
| * hangos olvasás | 150% |
| * írásbeli röpdolgozat | 100% |
| * szóbeli felelet | 100% |
| * beszámoló | 100% |
| * gyakorlati feladat | 100% |
| * feladatlap | 100% |
| * teszt feladat | 100% |
| * tudáskvíz | 100% |
| * házi dolgozat | 80% |
| * projektmunka | 80% |
| * órai munka | 80% |
| * tanulmányi verseny | 50% |
| * házi feladat | 50% |

A tanulók tanulmányi munkájának értékelése az egyes évfolyamokon a következők szerint történik:

* Az első évfolyamon félévkor és év végén, a második évfolyamon félévkor szövegesen értékelünk.
* A 3. évfolyamon belépő digitális kultúrát a tantárgy adottságaiból adódóan az első félévben szövegesen értékeljük.
* A tanuló „kiválóan megfelelt”, „jól megfelelt”, „megfelelt”, „felzárkóztatásra szorul”, „nem teljesített” minősítést kap minden tantárgyból.
* Ezen kívül az 1. évfolyamon félévkor és év végén a tanulók munkáját az egyes tantárgyakhoz készült értékelő mondatok segítségével is értékeljük.
* Ha a tanuló „felzárkóztatásra szorul” minősítést kap, az iskolának a szülő bevonásával értékelni kell a teljesítményét, fel kell tárni a fejlődést, haladást, akadályozó tényezőket, javaslatot kell tenni az intézkedésekre.
* A 3-8. évfolyamokon a félévi és az év végi osztályzatot az adott félév során szerzett érdemjegyek és a tanuló év közbeni tanulmányi munkája alapján határozzuk meg, ez vonatkozik a 2. évfolyam év végi osztályzataira is.
* A tanulók **havonta lehetőleg egy érdemjegyet**, alacsony óraszámú tantárgyak esetén **félévenként minimum 3 érdemjegyet** kapnak.
* **A félévi és az év végi osztályzatok esetében x,51 átlagtól felfelé kerekítünk.**

Az 5-8. évfolyamon a házi feladatok meghatározásával kapcsolatban az alábbiakat vesszük figyelembe:

* A tanítási szünetek idejére nem adunk nagyobb mértékű házi feladatot, mint a szokásos hétköznapokon.
* **Elégtelen osztályzat jár a házi dolgozat értékű feladatok hiányáért.**
* Jogosult a tanuló a legalább 1 hetes hiányzást követő szakórán a felelés alól felmentést kérni.
* Rövidebb hiányzás esetén az érkezést követő napon már számon kérhető.
* Lényeges a füzetek pontosságának, áttekinthetőségének, tisztaságának állandó ellenőrzése.
* **A házi feladat el nem készítése következményekkel jár:**
* **a 2-4 évfolyamon 5 házi feladat hiány után 1-es érdemjegy**
* **felső tagozaton 3 házi feladat hiány után 1-es érdemjegy**

Az írásbeli beszámoltatás rendje:

* az írásbeli beszámoltatás formái az egyes tantárgyak programjaiban szerepelnek;
* **a témazáró, felmérő dolgozat időpontját a felső tagozaton egy héttel korábban közölni kell a tanulókkal és előre rögzíteni kell a KRÉTA rendszerben**;
* az írásos számonkérés anyagát kijavított állapotban **15 napon belül** a tanulókhoz vissza kell juttatni, majd a tanítási órán az értékelésre és a javításra kerül sor;
* fogadóórákon, vagy a szaktanárral egyeztetett időpontban a szülő az iskolában megtekintheti gyermeke dolgozatát;
* az írásos dolgozatokat tanév végéig megőrizzük;

Az írásbeli beszámoltatás korlátai:

* A beszámoltatás írásbeli része nem lehet túlsúlyban.
* **Kettőnél több témazárót íratni egy napon belül nem lehet.**
* Indokolt esetben a tanuló felmentést kaphat az írásbeli beszámolóról.

A szummatív értékelés ponthatárai az **1-4. évfolyamon** humán és reál tantárgyakból egyaránt:

0-40 % - elégtelen

41-60% - elégséges

61-80% - közepes

81-90 % - jó

91-100 % - jeles

A szummatív értékelés ponthatárai az **5-8. évfolyamon** humán és reál tantárgyakból egyaránt:

0-39 % - elégtelen

40-59% - elégséges

60-74% - közepes

75-89 % - jó

90-100 % - jeles